Document ID: 32006R0705

KOMISIJAS REGULA (EK) Nr. 705/2006
(2006. gada 8. maijs),
ar ko groza Regulu (EK) Nr. 22/2006 par pastāvīga konkursa izsludināšanu Beļģijas, Čehijas, Spānijas, Francijas, Īrijas, Itālijas, Ungārijas, Polijas, Slovākijas un Zviedrijas intervences aģentūru rīcībā esošā cukura tālākai pārdošanai Kopienas tirgū
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2001. gada 19. jūnija Regulu (EK) Nr. 1260/2001 par cukura tirgu kopīgo organizāciju (1), un jo īpaši tās 9. panta 3. punktu,
tā kā:
(1)
Komisijas Regulā (EK) Nr. 22/2006 (2) pašlaik noteiktie daudzumi tālākpārdošanai atspoguļo intervences krājumu stāvokli 2005. gada 31. decembrī. Kopš tā laika dažās minētajās dalībvalstīs, kā arī Vācijā un Slovēnijā intervences aģentūras ir pieņēmušas ievērojamus daudzumus.
(2)
Šie daudzumi, izsludinot pastāvīgu konkursu, jāiekļauj piedāvājumā pārdošanai Kopienas iekšējā tirgū.
(3)
Attiecīgi jāgroza Regula (EK) Nr. 22/2006.
(4)
Šajā regulā paredzētie pasākumi ir saskaņā ar Cukura pārvaldības komitejas atzinumu,
IR PIEŅĒMUSI ŠO REGULU.
1. pants
Komisijas Regulu (EK) Nr. 22/2006 groza šādi.
1)
Nosaukumu aizstāj ar šādu:
2)
Regulas 1. pantu aizstāj ar šādu:
“1. pants
Beļģijas, Čehijas, Vācijas, Spānijas, Īrijas, Itālijas, Ungārijas, Polijas, Slovēnijas, Slovākijas un Zviedrijas intervences aģentūras, izsludinot pastāvīgu konkursu, piedāvā pārdošanai Kopienas iekšējā tirgū 1 493 136,672 tonnas cukura, kas pieņemts intervencē un ir pieejams pārdošanai Kopienas iekšējā tirgū. Attiecīgās dalībvalstis un rīcībā esošie daudzumi ir minēti I pielikumā.”.
3)
Regulas I pielikumu aizstāj ar šīs regulas pielikuma tekstu.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 8. maijā

Labels: 3
17
18